મળતી માહિતી મુજબ બાપુનગરની સર્વોદય સોસાયટીમાં ધીરુભાઇ ભગવાનભાઇ પટેલ તેમનાં પત્ની લાભુબહેન સાથે રહે છે. તેમના ર૩ વર્ષીય પુત્ર જિજ્ઞેશે સોસાયટીમાં રહેતા પ્રવીણ નામના યુવક પાસેથી ૪ થી પ લાખ રૂપિયા ઉધાર લીધા હતા. આ પૈસાની ચુકવણી કર્યા વગર જિજ્ઞેશ અમદાવાદ છોડી ફરાર થઇ ગયો હતો. પ્રવીણ તેના ઉધાર આપેલા પૈસાની ‌િજજ્ઞેશનાં માતા-પિતા પાસે માગણી કરતો હતો. જિજ્ઞેશના પિતા ધીરુભાઇએ પ્રવીણને ખાતરી આપી હતી કે તારા પૈસા હું મકાન વેચીને પણ ચૂકવી આપીશ, પરંતુ ગઇ કાલે મોડી રાતે પ્રવીણે ધીરુભાઇના ઘરમાં ઘૂસી જઇ તોડફોડ કરી હતી અને એલઇડી ટીવી, બારી-બારણાં તોડી બંનેને ઢોર માર માર્યો હતો.